יובל הולנדר

יובל הולנדר (נולד בשנת 1972) הוא פרסומאי, במאי דוקומנטרי, סופר וחוקר תקשורת ישראלי. הולנדר נולד בשנת 1972 בקריית טבעון ליעל ושאול הולנדר. בשירותו הצבאי שירת כסגן מפקד ספינות דבור ודבורה בזרוע הים בסדיר ובמילואים. הוא למד תואר ראשון במדע המדינה באוניברסיטת בר-אילן ותואר שני בתקשורת באוניברסיסטת רייכמן, ובהמשך למד בבית הספר לקופירייטינג ACC של הפרסומאית תרצה גרנות. לאחר לימודי הקופירייטינג החל הולנדר לעבוד בשנת 1998 במשרדי פרסום כקופירייטר, ובמקביל הקים חברה להקמת אתרי אינטרנט, בשנת 2000 הצטרף למשרד הפרסום אדלר חומסקי & ורשבסקי והקים בה את מחלקת הפרסום הדיגיטלי, שאותה גם ניהל. בשנת 2004 הצטרף למשרד הפרסום מקאן אריקסון כמנהל הקריאייטיב של מחלקת הדיגיטל, ובהמשך שימש בשנת 2009 כסמנכ״ל הדיגיטל במשרד הפרסום ראובני פרידן, וכן חזר פעם נוספת למשרד הפרסום אדלר חומסקי & ורשבסקי בתפקיד מנהל מחלקת הדיגיטל בשנת 2014. הולנדר הקים את תחום לימודי המדיה החברתית במכללת הבצפר של איגוד חברות הפרסום בשנת 2015. הוא משמש כמרצה בחוג לתקשורת באוניברסיטת רייכמן וכן בבית הספר לתקשורת באוניברסיטת בר-אילן. תחום המחקר של הולנדר עוסק בהשפעת מנגנוני הרגש על ויראליות של פרסומות ותכנים פוליטיים ברשתות החברתיות, והחל משנת 2018 הוא מרצה בתחומי הנוירומרקטינג במשותף עם פרופ׳ יורם יובל. הוא שימש בעבר כמבקר החומוסיות בעיתון עכבר העיר וכמקים של אפליקציית החומוסיות ״חומוס עכשיו״ בשנת 2010 בשנת 2012 הולנדר שימש כמפיק-שותף בסרט חתולים על סירת פדלים שיצרו אחיו נדב הולנדר, יובל מנדלסון, ויהונתן בר אילן. בשנת 2012 ביים והפיק את הסרט הדוקומנטרי ״The secrets of bethsaida״ העוסק באתר הארכאולוגי תל בית צידה אשר לחוף הכנרת. הסרט שודר בערוצים נוצריים ברחבי העולם ופתח את ״כנס חקר ארץ הקודש״ באומהה, נברסקה בשנת 2012. בשנת 2020 ביים והפיק את הסרט ״שקיעה״ המספר את סיפור התרסקות מסוק האנפה של חיל האוויר הישראלי ואת המפגש בין צוות האוויר שגרם לתאונה, עם המשפחה השכולה של לוחם יחידת 669 גיל רוזנטל ז״ל שנהרג בתאונה. הסרט שודר בערוץ רשת 13 בשנת 2021 ומוקרן דרך קבע בקורס טיס של חיל האוויר ובקורסי פיקוד בזרוע הים וביחידות נוספות בצה״ל. הולנדר יצר את הסרט 27 שנים לאחר ששימש סגן מפקד ספינת חיל הים שהשתתפה בחילוץ גופתו של רוזנטל לאחר ההתרסקות. בשנת 2021 ביים הולנדר את הסרט ״יום חול״, במשותף עם אמנית החול הבינלאומית אילנה יהב. הסרט מתאר בצורה אמנותית על ידי הנפשת חול את סיפורו של יעקב קרויטרו שניצל מאירועי הטבח בעירו ברומניה בתקופת השואה. הולנדר כתב את הספר “Slowly Melting” שיצא לאור בשנת 2018 בארצות הברית. הספר מתאר ניסוי צבאי שנערך בבסיס חיל האוויר האמריקאי ונדנברג שבמערב קליפורניה ובו משוגר טיל גרעיני אל עבר האוקיינוס השקט. בספר מתואר אירוע המתרחש כאשר טיל הניסוי הגרעיני המשוגר בעת התפרצות סולארית, משנה את נתיבו במפתיע לאחר השיגור. היה נשוי ליפעת הולנדר (1977–2012) עד מותה, ונולדו להם שלושה ילדים. אחיו הוא המוזיקאי והקולנוען נדב הולנדר. הסרט The Secrets of Bethsaida יובל הולנדר, במסד הנתונים הקולנועיים IMDb (באנגלית) חסד הסליחה, באתר ynet, ‏2020-09-23 "יובל הולנדר מונה למנהל הקריאייטיב ב-MRM". TheMarker. נבדק ב-2024-02-04. ביין, ענת (2004-03-08). "יובל הולנדר יצטרף ל-MRM מקבוצת מקאן אריקסון". Globes. נבדק ב-2024-02-04. משה בנימין, מנהל דיגיטל חדש באדלר חומסקי: יובל הולנדר יחליף את דן אבלגון הפורש, באתר ice.co.il פרסומות שלא יעזו לא להגיב אליהן: שיעור ראשון בנוירומרקטינג - הצרכן מפחד? - וואלה! שיווק ודיגיטל, באתר וואלה!, ‏2022-08-21 קידום מכירות באמצעות עצב ואובדן - שיווק גאוני או מניפולציה רדודה? - וואלה! שיווק ודיגיטל, באתר וואלה!, ‏2022-11-13 "החומוס הטוב בחיפה: אום שאקר". הארץ. נבדק ב-2024-02-04. "חובה בכיס: אפליקצית החומוס הראשונה". הארץ. נבדק ב-2024-02-04. איתי עמוס, חתולים על סירת פדלים, באתר ספר הקולנוע הישראלי, ‏2015-08-16 חתולים על סירת פדלים, באתר www.ishim.co.il Watch Full Movie - The Secrets of Bethsaida - Movie Discovery, movie-discovery.com (באנגלית) The Secrets of BETHSAIDA - טריילר רשמי, נבדק ב-2024-02-04 "המטרה של הסרט היא להציל חיים" | חדשות 13, באתר רשת 13 שקיעה וזריחה! – שבוע 188, באתר יובל עילם יום חול. סרט ליום השואה יחד עם אמנית החול הבינלאומית אילנה יהב, בחר הבמאי יובל הולנדר להביא לכם את סיפורו של מרדכי, בן... | By אורלי וגיא | Facebook, נבדק ב-2024-02-04 Yuval Hollander, Slowly Melting: When the sun sets off the bomb, Independently published, 2018-05-04, ISBN 978-1-9810-0673-1. (בenglish)